
Број: 02 - __________                                                                                                 П Р Е Д Л О Г
_______ 2025 година
С к о п ј е

ЗАПИСНИК
од Шестата седница на Управниот одбор на
Фондот за здравствено осигурување на Република Северна Македонија,
одржана на 31 јануари 2025 година со почеток во 13,15 часот 
во просториите на Фондот 

Присутни членови на Управниот одбор:
· [bookmark: _Hlk184113351][bookmark: _Hlk100059169]д-р Бесник Хамити- претставник од Министерсто за здравство– претседател;
· Ирена Петковски- претставник од Министерството за финансии – заменик претседал (делумно присутна);
· [bookmark: _Hlk188953232]д-р Димитар Димитриевски - претставник од здружението на пензионерите – член;
· Маја Чемерикиќ Велковска– претставник од Организацијата на потрошувачи – член;
· Проф. Д-р Калина Гривчева Старделова- претставник од Фармацевтска комора на Македонија;
· Трпе Деаноски- претставник од Сојузот на синдикатите на Македонија – член;
· Бранко Азески- претставник од Сојуз на стопански комори на Македонија;
(Бранко Азески не присуствуваше на седницата но го извести Управниот одбор за своето гласање по предлозите за разгледување на Шестата седница - за што би гласал кога би бил присутен, преку е-меил. Согласно член 22 на Деловникот за работата на Управниот одбор, членот на Управниот одбор кој го искажал својот став на тој начин, при утврдување на кворумот за работа и одлучување на седницата се смета за присутен).

[bookmark: _Hlk177543659]Присутни од ФЗОРСМ:
· Сашо Клековски, ВД Директор на ФЗОРСМ;
· Бранко Аџигогов, ВД Директор на ФЗОРСМ;
· Христо Трповски, раководител на одделението за регрес и судски постапки,во својство на лице одговорно за организирање на работата на Управниот одбор на ФЗОРСМ;
· Емилија Младеновска,со овластување шеф на кабинет во својство на записничар.
Седницата ја отвори и водеше претседателот Бесник Хамити. На почетокот утврди дека се присутни  шест членови на Управниот одбор, со тоа што Калина Гривчева Старделова беше вклучена преку конференциска врска поради здравствени причини, како и Бранко Азески кој по емаил се изјасни дека гласа „за“ по сите предложени точки од дневниот ред. Со тоа условите за полноважно работење и одлучување се исполнети, по што го прочита претходно доставениот 

П Р Е Д Л О Г - Д Н Е В Е Н  Р Е Д

· Усвојување на записникот од Четвртата седница на Управниот одбор одржана на 30 декември 2024 година
· Усвојување на записникот од Петата седница на Управниот одбор одржана на 24 јануари 2025 година 

1. [bookmark: _Hlk161646278][bookmark: _Hlk161644419]Предлог за донесување на Програма и план за работа на Фондот за здравствено осигурување на Република Северна Македонија за 2025 година;
2. Предлог за донесување на Годишен план за јавни набавки за 2025 година на Фондот за здравствено осигурување на Република Северна Македонија;
3. Предлог за донесување Одлука за изменување на Одлуката за утврдување на висината на вкупниот договорен надоместок на здравствените установи за обезбедени услуги од областа на лабораториските испитувања во специјалистичко–консултативната здравствена заштита за 2024 година донесена на седницата одржана на 26 ноември 2024 година;
4. Предлог за донесување Одлука за утврдување на вкупниот договорен надоместок на јавните здравствени установи за 2025 година;
5. [bookmark: _Hlk190690223]Предлог за донесување на Одлука за утврдување на висината на вкупниот договорен надоместок на здравствените установи за обезбедени услуги од областа на специјалистичко - консултативната здравствена заштита за 2025 година;
6. Предлог за донесување на Одлука за утврдување на висината на вкупниот договорен надоместок на здравствените установи за обезбедени услуги од специјалистичко – консултативната стоматолошка здравствена заштита од дејностите орална хирургија, ортодонција и протетика за 2025 година;
7. Предлог за донесување Одлуказа утврдување на висината на вкупниот договорен надоместок на здравствените установи за обезбедени услуги од областа на лабораториските испитувања во специјалистичко–консултативната здравствена заштита по упат од избран лекар за 2025 година;
8. Предлог за донесување Одлука за изменување на Одлуката за утврдување на договорните надоместоци за 2025 година за здравствените установи кои вршат медицинска рехабилитација како продолжено болничко лекување (бањи);
9. Предлог за донесување на Правилник за изменување на Правилникот за начинот на плаќањето на здравствените услуги во примарната здравствена заштита;
10. Предлог за донесување Одлука за склучување анекси на договори за издавање  ортопедски и други помагала;
11. Предлог за утврдување на референтни цени на лекови што не се на Листата на лекови а се сметаат за основни здравствени услиги и кои јавни здравствени услуги ги набавуваат по претходна согласност од Министерство за здравство и Фонд за здравствено осигурување;
12. Предлог за утврдување на референтни цени на здравствени услуги;
13. Разгледување на Годишен финансиски план за извршување на финансиски контроли за 2025 година;
14. Предлог за донесување на Одлука за давање согласност за службено патување во странство;
15. Разно;
Потоа праша дали има други предлози за разгледување на денешната седница, односно за дополнување на дневниот ред. 

Бидејќи не беа дадени предлози за дополнување на дневниот ред, Управниот одбор за седницата едногласно го усвои следниот

Д Н Е В Е Н  Р Е Д

· Усвојување на записникот од Четвртата седница на Управниот одбор одржана на 30 декември 2024 година
· Усвојување на записникот од Петата седница на Управниот одбор одржана на 24 јануари 2025 година 
1. Предлог за донесување на Програма и план за работа на Фондот за здравствено осигурување на Република Северна Македонија за 2025 година;
2. [bookmark: _Hlk190691915]Предлог за донесување на Годишен план за јавни набавки за 2025 година на Фондот за здравствено осигурување на Република Северна Македонија;
3. Предлог за донесување Одлука за изменување на Одлуката за изменување на Одлуката за утврдување на висината на вкупниот договорен надоместок на здравствените установи за обезбедени услуги од областа на лабораториските испитувања во специјалистичко–консултативната здравствена заштита за 2024 година донесена на седницата одржана на 26 ноември 2024 година;
4. Предлог за донесување Одлука за утврдување на вкупниот договорен надоместок на јавните здравствени установи за 2025 година;
5. Предлог за донесување Одлука за утврдување на висината на вкупниот договорен надоместок на здравствените установи за обезбедени услуги од областа на специјалистичко - консултативната здравствена заштита за 2025 година;
6. [bookmark: _Hlk190949986]Предлог за донесување на Одлука за утврдување на висината на вкупниот договорен надоместок на здравствените установи за обезбедени услуги од специјалистичко – консултативната стоматолошка здравствена заштита од дејностите орална хирургија, ортодонција и протетика за 2025 година;
7. Предлог за донесување Одлука за утврдување на висината на вкупниот договорен надоместок на здравствените установи за обезбедени услуги од областа на лабораториските испитувања во специјалистичко–консултативната здравствена заштита по упат од избран лекар за 2025 година;
8. Предлогза донесување Одлука за изменување на Одлуката за утврдување на договорните надоместоци за 2025 година за здравствените установи кои вршат медицинска рехабилитација како продолжено болничко лекување (бањи);
9. Предлог за донесување на Правилник за изменување на Правилникот за начинот на плаќањето на здравствените услуги во примарната здравствена заштита;
10. Предлог за донесување Одлука за склучување анекси на договори за издавање  ортопедски и други помагала;
11. Предлог за утврдување на референтни цени на лекови што не се на Листата на лекови а се сметаат за основни здравствени услуги и кои јавни здравствени услуги ги набавуваат по претходна согласност од Министерство за здравство и Фонд за здравствено осигурување;
12. Предлог за утврдување на референтни цени на здравствени услуги;
13. Разгледување на Годишен финансиски план за извршување на финансиски контроли за 2025 година;
14. Предлог за донесување на Одлука за давање согласност за службено патување во странство;
15. Разно;

Потоа се пристапи кон разгледување на точките на дневниот ред.

· Усвојување на записникот од Четвртата седница на Управниот одбор одржана на 30 декември 2024 година
· Усвојување на записникот од Петата седница на Управниот одбор одржана на 24 јануари 2025 година 

Управниот одбор едногласно и без забелешки ги усвои записниците од Четвртата и Петтата седница на Управниот одбор.

ТОЧКА 1- Предлог за донесување на Програма и план за работа на Фондот за здравствено осигурување на Република Северна Македонија за 2025 година

За првата точка на дневниот ред, објаснување дадоа Директорите Клековски и Аџигогов. Објаснија дека ова е стандардна точка за програма и план за работа на Фондот за здравствено осигурување за 2025 година и дека е составена од предвидените активности на секторите во Фондот. Нагласија дека овогодишната програма е проширена и со активностите на советниците на директорот. 
 
По објаснувањето, Управниот одбор врз основа на предлогот едногласно донесе 

Програма и план за работа на Фондот за здравствено осигурување на Република Северна Македонија за 2025 година

[bookmark: _Hlk98228839]ТОЧКА 2- Предлог за донесување на Годишен план за јавни набавки за 2025 година на Фондот за здравствено осигурување на Република Северна Македонија

Директорот Клековски , информираше дека во оваа точка станува збор за План за јавни набавки во 2025 година кој е составен врз потребите на Фондот во согласност со Буџетот. Фондот го донесува планот за своите вкупни потреби за набавки во тековната 2025 година по видови на стоки, услуги или работи според заедничкиот поимник за јавни набавки, со кој го определнува очекуваниот почеток на постапката, проценетата вредност на договорот и видот на постапката за доделување на договор, а согласно поднесените барања за постапки за јавни набавки од секторите. 

Потоа, Управниот одбор без дискусија  едногласно донесе

Одлука
за донесување на Годишен план за јавни набавки за 2025 година на Фондот за здравствено осигурување на Република Северна Македонија

ТОЧКА 3 – Предлог за донесување Одлука за изменување на Одлуката за утврдување на висината на вкупниот договорен надоместок на здравствените установи за обезбедени услуги од областа на лабораториските испитувања во специјалистичко–консултативната здравствена заштита за 2024 година донесена на седницата одржана на 26 ноември 2024 година

За оваа точка на дневниот ред Директорот  Аџигогов, укажа дека се работи за корекција на дополнувањето и изменување на Одлуката за утврдување на висината на вкупниот договорен надоместок на здравствените установи за обезбедени услуги од областа на лабораториските испитувања во специјалистичко–консултативната здравствена заштита по упат од избран лекар  за 2024 година, согласно со добиено известување од секторот за правни работи – Одделение  за скличување договори со здравствени установи и известувањето од Министерство за здравство.Од Министерство за здравство  е добиено известување  за раскинување на договори за лиценци од одредени дејности и потоа добиваме повторно известување од Министерство за здравство дека сите договори за лиценци  за вршење здравствена дејност во мрежата на здравствени установи остануваа во сила и со тоа Фондот во континуитет го продолжи договорот со лабораторијата. 

Маја Чемерикиќ Велковска, постави прашање дали се прават проверки дали овие лица постојат и дали лабораторијата ги исполнува условите за работа, на тоа Аџигогов одговори позитивно.


По објаснувањето, и кусата дискусија на членовите на Управниот одбор што следеше, Управниот одбор едногласно ја донесе предложената

Одлука
за донесување Одлука за изменување на Одлуката за изменување на Одлуката за утврдување на висината на вкупниот договорен надоместок на здравствените установи за обезбедени услуги од областа на лабораториските испитувања во специјалистичко–консултативната здравствена заштита за 2024 година донесена на седницата одржана на 26 ноември 2024 година

ТОЧКА 4 –Предлог за донесување Одлука за утврдување на вкупниот договорен надоместок на јавните здравствени установи за 2025 година

Директорот  Клековски, информираше дека станува збор за правилник за критериуми за склучување договори и за начинот на плаќање на здравствените установи кои вршат болничка здравствена заштита, Фондот оствари преговори со јавните здравствени установи, на состаноците со ЈЗУ се разгледуваа доставени обрасци за преговори за 2025 година и анализа на финансиски податоци со кои располага Фондот за претходните четири години. При утврдување на надоместоците, земени се во предвид доставените планови по вид и обем на ЈЗУ, воведување нови или изменети здравствени услуги, воведување на нови лекови, зголемување на платите во ЈЗУ согласно Анекс на колективен договор во ноември 2024 година, во согласност со расположливите средства во буџетот на Фондот за 2025 година за здравствени услуги. 
Земени се предвид критериумите за утврдување на условниот надоместок за обезбедување дефицирани здравствени услуги согласно со медицина базирана на докази, обезбедување на скапата терапија чиј трошок не може да се вклучи во референтна цена за пакет на здравствени услуги, односно ДСГ услугата и обезбедување нови методи на лекување. 

Во 13:32 часот на работата на седницата се приклучи Ирена Петковски, и  Управниот одбор продолжи да работи со кворум од седум члена. 

Бесник Хамити, постави прашање што е оправдување на клиниките за нивната слаба реализација,  и дали може до сите членови на Управиот одбор да им се достави список на слаба реализација на јавните здравствени установи. И Маја Чемерикиќ Велковска, исто така побара да се знае состојбата за реализација на јавните здравствени установи. 

На тоа директорот Клековски одговори позитивно, односно дека ќе биде доставен таков список и објасни дека јавните здравствени установи како оправдување ги наведуваат цените на здравствените услуги.

[bookmark: _Hlk188878937]Следеше куса дискусија помеѓу членовите на Управниот одбор. 

Потоа се пристапи кон гласање за предлогот и Управниот одбор едногласно ја донесе предложената

Одлука
за изменување на Одлуката за изменување на Одлуката за утврдување на висината на вкупниот договорен надоместок на здравствените установи за обезбедени услуги од областа на лабораториските испитувања во специјалистичко–консултативната здравствена заштита за 2024 година донесена на седницата одржана на 26 ноември 2024 година

ТОЧКА 5 - Предлог за донесување Одлука за утврдување на висината на вкупниот договорен надоместок на здравствените установи за обезбедени услуги од областа на специјалистичко - консултативната здравствена заштита за 2025 година

Директорот Клековски и Аџигогов, дадоа информација дека согласно планот и програмата на здравствени услуги за 2025 година и расположливите финансиски средства во буџетот на Фондот за 2025 година, за финансирање на здравствените установи за обезбедени услуги од областа на специјалистичко- консултативната здравствена заштита, предвидено е зголемување на здравствени установи од дејноста- дијагностички лаборатории (ЛУ2) и на здравствени установи од дејноста–дијагностички лаборатории (цитологија) односно дека има зголемување на сите што се под 150.000 денари и дека  сите се изедначени на 150.000 денари, освен за стоматолозите и дека плаќањето се врши по тим.
Согласно Планот и програмата на здравствени услуги за 2025 година за здравствените установи од дејноста – дијагностички лаборатории од микробиолошка и молекуларна анализа не се предвидени покачувања со програмата на ФЗОРСМ за финансирање на здравствени установи. За останатите тимови кои не се опфатени во оваа предлог-одлука, Фондот до крајот на вториот квартал во 2025 година ќе направи анализа и во рамките на расположливите средства ќе ја разгледа можноста за нивно ревидирање. 

Потоа, Управниот одбор, врз основа на предлогот содржан во работниот материјал за оваа точка, без дискусија едногласно ја донесе предложената

Одлука
за утврдување на висината на вкупниот договорен надоместок на здравствените установи за обезбедени услуги од областа на специјалистичко - консултативната здравствена заштита за 2025 година

ТОЧКА 6 - Предлог за донесување на Одлука за утврдување на висината на вкупниот договорен надоместок на здравствените установи за обезбедени услуги од специјалистичко – консултативната стоматолошка здравствена заштита од дејностите орална хирургија, ортодонција и протетика за 2025 година

Директорот  Аџигогов, за оваа точка од дневниот ред информираше дека вредноста на месечните надоместоци за тимови кои вршат специјалистичко- консултативна стоматолошка здравствена заштита од дејноста орална хирургија, ортодонција и протетика, во 2024 година биле зголемени во однос на претходната година, согласно планот и програмата за здравствени услуги за 2024 година, а оваа година остануваат на исто ниво и нема зголемување. 

Трпе Деаноски, постави прашање околу тоа дали доколку имат реализација може да имат понатака зголемување, на тоа директорот Аџигогов одговори позитивно. 

По обајснувањето Управниот одбор едногласно донесе

Одлука
за утврдување на висината на вкупниот договорен надоместок на здравствените установи за обезбедени услуги од специјалистичко – консултативната стоматолошка здравствена заштита од дејностите орална хирургија, ортодонција и протетика за 2025 година

ТОЧКА 7 - Предлог за донесување Одлука за утврдување на висината на вкупниот договорен надоместок на здравствените установи за обезбедени услуги од областа на лабораториските испитувања во специјалистичко–консултативната здравствена заштита по упат од избран лекар за 2025 година

Бранко Аџигогов, за оваа точка од дневниот ред информираше дека станува збор за планот и програмата на здравствени услуги за 2025 година и расположливи финансиски средства во буџетот на Фондот за 2025 година, за финансирање на здравствените установи кои обезбедуваат услуги од областа на лабораториските испистувања во специјалистичко- консулатитвната здравствена заштита по упат од избран лекар, предвидено е зголемување на вредноста на тимот од месечен износ од 72.000 денари, на месечен износ 110.000 денари. Во случај кога здравствените установи кои имат вработено доктор - специјалист по биохемија, наместо досегашниот дополнителен месечен износ од 30.000 денари, дополнителниот месечен износ се зголемува на 40.000 денари. Се врши усогласување на договорните надоместоци на ПЗУ, согласно планот и програмата на здравствените услуги за 2025 година. Предвидено е зголемување на годишните износи по тимови за оние кои месечниот договорен надоместок е помал од 110.000 денари, односно 150.000 денари (доколку имат вработен доктор-специјалист по биохемија).
При направена пресметка за усогласување, констатирано е дека вкупно за 69 тима е уреден годишен надоместок по тим 110.000 денари месечно, а за 13 тима е уреден годишен надоместок по тим во износ од 150.000 денари. 

По објаснувањето и кусата дискусија што следеше, Управниот одбор едногласно донесе

Одлука
за утврдување на висината на вкупниот договорен надоместок на здравствените установи за обезбедени услуги од областа на лабораториските испитувања во специјалистичко–консултативната здравствена заштита по упат од избран лекар за 2025 година

ТОЧКА 8 – Предлог за донесување Одлука за изменување на Одлуката за утврдување на договорните надоместоци за 2025 година за здравствените установи кои вршат медицинска рехабилитација како продолжено болничко лекување (бањи)

Сашо Клековски, укажа дека станува збор за усвојување на измена и дополнување на договорните надоместоци за 2025 година за приватните здравствени установи кои вршат медицинска рехабилитација како продолжено болничко лекување.
Зголемувањето е заради усогласување со расположливите капацитети на бањите и во огласност со расположливите средства на фондот. 

Потоа се пристапи кон гласање по предлогот и Управниот одбор едногласно ја донесе
предложената

Одлука
 за изменување на Одлуката за утврдување на договорните надоместоци за 2025 година за здравствените установи кои вршат медицинска рехабилитација како продолжено болничко лекување (бањи)

ТОЧКА 9 - Предлог за донесување на Правилник за изменување на Правилникот за начинот на плаќањето на здравствените услуги во примарната здравствена заштита

Во рамките на точката 9 од дневниот ред Директорот Аџигогов, информираше за направена технички пропуст, односно при изготвување на нова пресметка каде Фондот при зголемување на поените на здравствените услуги во рурални средини за дополнителни 300 поени, односно утврдените 2100 поени соодветно не ги пресликал и во членовите 8 и 10 од правилникот и поради тоа не може да се примени во пракса.  

Одлука
за утврдување на договорните надоместоци за 2025 година за здравствените установи кои вршат медицинска рехабилитација како продолжено болничко лекување (бањи)

ТОЧКА 10 - Предлог за донесување Одлука за склучување анекси на договори за издавање  ортопедски и други помагала

Бранко Аџигогов, даде објаснување дека согласно првилникот за индикациите за остварување право на ортопедски и други помагала и Списокот на ортопедски помагала се регистрираат овие правила, и после секоја регистрација  поминуваат на Управен одбор. 

По објаснувањето, Управниот одбор едногласно ја донесе 

Одлука
за склучување анекси на договори за издавање  ортопедски и други помагала


ТОЧКА 11 - Предлог за утврдување на референтни цени на лекови што не се на Листата на лекови а се сметаат за основни здравствени услуги и кои јавните здравствени услуги ги набавуваат по претходна согласност од Министерство за здравство и Фонд за здравствено осигурување

Бранко Аџигогов, истакна дека согласно Законот за здравствено осигурување, како основни здравствени услуги се сметаат и лековите кои што не се наоѓаат на Листата на лекови кои паѓаат на товар на Фондот, а кои јавните здравствено установи ги набавуват по претходна согласност од Министерство за здравство и Фондот за здравствено осигурување. Согласно Правилникот за измена и дополнување на Правилникот за начинот и методологијата за утврдување на референтни цени на лекови (по генерика со фармацевтска дозажна форма и јачина) за кои јавните здрваствени установи имат поднесено барање за согласност за набавка во претходните 12 месеци, се утврдуват еднаш годишно. 
До Управниот одбор ги доставуваме пресметаните предлог-референтни цени на лекови од доставените барања од страна на јавните здравствени установи во претходните 12 месеци. Утврдените референтни цени за лекови ќе се применуваат во постапката за издавање на согласност за набавка на ови лекови, за сите барања поднесени од страна на јавните здравствено установи до крајот на календарската година. За дел од лековите од наведените барања не може да биде утврдена референтна цена согласно одредбите од Правилникот, за што до Управниот одбор доставување Информација за лекови што не се на Листата на лекови кои не може да се утврдат референтни цени. 

По објаснувањето,  се отвори дискусија на членовите на Управниот одбор во која зедоа учество Бесник Хамити, Маја Чемерикиќ Велковска и Калина Гривчева Старделова. По исцрпувањето на дискусијата се пристапи кон гласање при што Управниот одбор едногласно ја донесе предложената

Одлуката
за утврдување на референтни цени на лекови што не се на Листата на лекови а се сметаат за основни здравствени услиги и кои јавни здравствени услуги ги набавуваат по претходна согласност од Министерство за здравство и Фонд за здравствено осигурување

ТОЧКА 12 - Предлог за утврдување на референтни цени на здравствени услуги

Бранко Аџигогов, укажа дека станува збор за нови здравствени услуги и цени во неколку дејности и тоа: рехабилитација на патологија на вербална комуникација (слух, говор и глас), дерматовенерологија, дигестивна хирургија, микробиологија. Комисијата за референтни цени при ФЗОРСМ  на редовна основа прави ревидирање на цените на здравствените услуги, односно по основ на анализите за висината на трошоците и по основ на барања од страна на здравствените установи, доколку се утврди потреба предлага до Управниот одбор на ФЗОРСМ утврдување или измена на референтните цени. Доплнително комисија за референтни цени, за административни потреби на Фондот или здравствените установи врши ревидирање и промена на описот на здравствените услиги од Ценовникот. 

По објаснувањето, и кусата дискусија на членовите на Управниот одбор што следеше, Управниот одбор едногласно ја донесе предложената

Одлука 
за утврдување на референтни цени на здравствени услуги

[bookmark: _Hlk191294481]ТОЧКА 13 - Разгледување на Годишен финансиски план за извршување на финансиски контроли за 2025 година

Бранко Аџигогов, појасни дека се работи за потребата на повеќе вондредни контроли, а бројот на редовни контроли останува ист како и минатата година. Финансиската контрола, како задолжителен сегмент од јавната финансиска контрола врши финансиска и буџетска контрола во јавните здравствени установи. Целта на контролата е проверка на точноста на сите документи кои се однесуваат на финансиските активности, како и создавањето на побарувањата, приходите,обврските и расходите и да ја оцени нивната усогласеност со законите, подзаконските и интерните акти, одлуки и договори, пред и по нивно извршување. На овој начин се контролира економичноста во работењето и наменското трошење на средствата на Јавните здравствени установи. 
Изборот во кој јавни здравствени установи се врши финансиската контролата е според, временскиот период кога е извршена последната контрола во ЈЗУ, бројот на констатирани неправилности од претходна контрола и сл. 
Финансиските контроли како дел од одделението за буџетска и финансиска контрола,Сектор за финансиски прашања, во рамки на Фондот во текот на 2025 година треба да изврши вкупно 28 целосни финансиски контроли на ЈЗУ, согласно годишниот план за финансиска контрола за 2025 година.

Потоа следеше кратка дискусија на членовите на Управниот одбор, по што Годишниот план за извршување на финансиски контроли за 2025 година, како материјал од информативна природа, беше  едногласно усвоен. 

ТОЧКА 14 – Предлог за донесување на Одлука за давање согласност за службено патување во странство

Бранко Аџигогов, даде информација дека во оваа точка од дневен ред станува збор за службено патување во странство заради учество на дводневна стручна работилница што ќе се одржи во Белград. Согласно Статутот на Фондот, потребно е одобрение на Управниот одбор кога во странство треба да патуваат повеќе од три лица.

По објаснувањето, Управниот одбор едногласно донесе

Одлука
за донесување на Одлука за давање согласност за службено патување во странство

Со тоа, дневниот ред беше исцрпен по што претседателот Бесник Хамити во 14,44 часот ја заклучи Шестата седница на Управниот одбор на Фондот.

                Записничар,                                                                Управен одбор/Këshilli drejtues
    Емилија Младеновска                                                               Претседател/Kryetar,
[bookmark: _Hlk125545888]                                                                                                D-r Besnik Hamiti 

